C 304/11

A (EU) 2019/33 felhatalmazáson alapuló bizottsági rendelet 17. cikkének (2) és (3) bekezdésében említett, egy borágazati elnevezéshez tartozó termékleírás standard módosításának jóváhagyásáról szóló értesítés közzététele

(2022/C 304/07)

Ezen értesítés közzétételére a (EU) 2019/33 felhatalmazáson alapuló bizottsági rendelet (1) 17. cikke (5) bekezdésének megfelelően kerül sor.

ÉRTESÍTÉS STANDARD MÓDOSÍTÁS JÓVÁHAGYÁSÁRÓL

„Verdicchio di Matelica”

PDO-IT-A0481-AM03

Az értesítés időpontja: 2022.05.27.

A JÓVÁHAGYOTT MÓDOSÍTÁS LEÍRÁSA ÉS INDOKOLÁSA

1. Csomagolás – tárolóedények és űrtartalom

Leírás: a „Verdicchio di Matelica” bor esetében – minden további előírás nélkül – az üveg mellett megengedett a többrétegű polietilénből vagy poliészterből készült bortömlők használata is, amelyeket kartonból vagy más merev anyagból készült, legalább a nemzeti és uniós jogszabályokban előírt minimális űrtartalmú rekeszekben kell elhelyezni. Ezenkívül a Passito típust csak legfeljebb 1,50 liter űrtartalmú üvegpalackban szabad forgalomba bocsátani.

Indokolás: a módosítással lehetővé válik a Verdicchio di Matelica bor üvegtől eltérő tárolóedényekbe történő csomagolása, ami a termelők által gondos műszaki és kereskedelmi értékelések után megfogalmazott kérés volt, csakúgy, mint a Passito típusú borok esetében a palackok minimális térfogatának meghatározása.

A módosítás a termékleírás 7. cikkét és az egységes dokumentum 9. szakaszát érinti.

2. A szőlőtermesztés éve

Leírás: a Verdicchio di Matelica borok esetében – a nem évjáratos pezsgők kivételével – fel kell tüntetni a szőlőtermesztés évét.

Indokolás: Egy olyan módosításról van szó, amelynek köszönhetően javul az eredetmegjelöléssel ellátott termékek címkézése.

A módosítás a termékleírás 7. cikkét és az egységes dokumentum 9. szakaszát érinti.

3. Az ellenőrző szervre való hivatkozások – címváltozás

Leírás: a Valoritalia società per la certificazione delle qualità e delle produzioni vitivinicole italiane S.r.l. (a minőségi tanúsítással és az olasz bortermeléssel foglalkozó vállalat) címe Via Piave N. 24 helyett Via Venti Settembre n. 98/G – 00187 Roma, Italia lett.

Indokolás: áthelyezésre került a Verdicchio di Matelica eredetmegjelölésért felelős ellenőrző szerv létesítő okirat szerinti székhelye.

E módosítás a termékleírás 10. cikkére vonatkozik, de nem érinti az egységes dokumentumot.

EGYSÉGES DOKUMENTUM

1. A termék elnevezése

Verdicchio di Matelica

2. A földrajzi árujelző típusa:

OEM – oltalom alatt álló eredetmegjelölés

3. A szőlőből készült termékek kategóriái

1. Bor

5. Minőségi pezsgő

4. A bor(ok) leírása:

1. Verdicchio di Matelica

RÖVID SZÖVEGES LEÍRÁS

A „Verdicchio di Matelica” OEM borokat halvány szalmasárga szín, jellegzetes, finom illat, harmonikus, száraz íz és keserű utóíz jellemzi.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 4,50 gramm/liter, borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

2. Verdicchio di Matelica passito

RÖVID SZÖVEGES LEÍRÁS

A „Verdicchio di Matelica” Passito OEM borokat sárgától a borostyánsárgáig terjedő szín, jellegzetes, intenzív illat, félédes-édes, bársonyos íz és jellegzetes keserű utóíz jellemzi.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 4,00 gramm/liter, borkősavban kifejezve Maximális illósavtartalom (milliekvivalens/liter) 25 Maximális összes kén-dioxid-tartalom (milligramm/liter)

3. Verdicchio di Matelica spumante

RÖVID SZÖVEGES LEÍRÁS

A „Verdicchio di Matelica” Spumante OEM borokat zöldes árnyalatokban játszó szalmasárga szín, sajátos finom, sokrétű és összetett illat, tartós és finom hab, abszolút száraz-száraz, friss, finom és harmonikus íz jellemzi.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 4,50 gramm/liter, borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

5. Borkészítési eljárások

5.1. Különleges borászati eljárások

—

5.2. Maximális hozamok:

1. Verdicchio di Matelica

13 000 kilogramm szőlő hektáronként

2. Verdicchio di Matelica passito

13 000 kilogramm szőlő hektáronként

3. Verdicchio di Matelica spumante

13 000 kilogramm szőlő hektáronként

6. Körülhatárolt földrajzi terület

A „Verdicchio di Matelica” OEM borok készítéséhez használt szőlők termőterülete Macerata megyében Matelica, Esanatoglia, Gagliole, Castelraimondo, Camerino és Pioraco települések területének egy részét, valamint Ancona megyében Cerreto D’Esi és Fabriano települések területének egy részét foglalja magában.

7. Borszőlőfajták

Verdicchio Bianco B. – Trebbiano di Soave B.

8. A kapcsolat(ok) leírása

Verdicchio di Matelica

A „Verdicchio di Matelica” OEM borok előállítása során az emberi tényezők kulcsszerepet játszottak a Verdicchio szőlőtermesztési és borkészítési technikáinak fejlesztésében. A területen a pezsgők és a Passito típusú borok előállításának és fogyasztásának évszázadokra visszanyúló hagyományai vannak, és ezek széles körben dokumentáltak. A termőterületen az emberi tényezők és az egyedi természeti tényezők, azaz az éghajlat és a talaj jellegzetességei közötti kölcsönhatás a „Verdicchio di Matelica” oltalom alatt álló eredetmegjelöléssel ellátott boroknak olyan egyedi és páratlan analitikai, aromás és érzékszervi tulajdonságokat kölcsönöznek, amelyek kifejezetten a bor előállításához használt domináns őshonos szőlőfajtának tulajdoníthatók.

9. További alapvető feltételek (csomagolás, címkézés, egyéb követelmények)

A szőlőtermesztés évének feltüntetése

Jogi keret:

Az uniós jogszabályokban

A további feltétel típusa:

A címkézésre vonatkozó kiegészítő rendelkezések

A feltétel leírása:

A „Verdicchio di Matelica” OEM borok címkéjén – a nem évjáratos pezsgők kivételével – fel kell tüntetni a szőlőtermesztés évét.

Csomagolás és tárolóedények

Jogi keret:

Az uniós jogszabályokban

A további feltétel típusa:

A címkézésre vonatkozó kiegészítő rendelkezések

A feltétel leírása:

A „Verdicchio di Matelica” bor esetében – minden további előírás nélkül – az üveg mellett megengedett a többrétegű polietilénből vagy poliészterből készült bortömlők használata is, amelyeket kartonból vagy más merev anyagból készült, legalább a nemzeti és uniós jogszabályokban előírt minimális űrtartalmú rekeszekben kell elhelyezni.

A „Verdicchio di Matelica” passito típusú bort csak legfeljebb 1,50 liter űrtartalmú üvegpalackban szabad forgalomba bocsátani.

A termékleíráshoz vezető link

https://www.politicheagricole.it/flex/cm/pages/ServeBLOB.php/L/IT/IDPagina/18198

(1) HL L 9., 2019.1.11., 2. o.